Аида Балаева: «Журналистер Аллеясын» ашу жоспарлануда
"Аида Балаева: «Журналистер Аллеясын» ашу жоспарлануда" | "https://abai.kz/post/135551"
TITLE: Аида Балаева: «Журналистер Аллеясын» ашу жоспарлануда
URL: https://abai.kz/post/135551
META: "Аида Балаева: «Журналистер Аллеясын» ашу жоспарлануда" | "https://abai.kz/post/135551"
DATE: 25.06.2021
AUTHOR(s): Abai.kz
TOTAL WORDS: 163
TEXT: Қазқстанның Ақпарат және қоғамдық даму министрі Аида Балаева БАҚ саласы қызметкерлерін кәсіби мерекесімен құттықтады. Министр өз құттықтауын Facebook желісіндегі жеке парақшасында жариялаған. «Құрметті ақпарат саласының қызметкерлері! Баршаңызды кәсіби мерелеріңізбен шын жүректен құттықтаймын! Ақпарат және қоғамдық даму министрлігінің бастамасымен Елордамызда «Журналистер Аллеясын» ашу жоспарлануда. Тегін интернетке қосылу мүмкіндігін қарастыратын аллея тілшілер қауымының шығармашылығын шыңдайтын жер ғана емес, бас қаламыздың барша тұрғындары мен қонақтары үшін де ең сүйікті орынға айналады деп сенемін. Аллеяға өмірден өтіп кеткен журналистикадағы жарқын тұлғалардың есімдері жазылған арнайы ағаштар өсіріп, еске алу тақталарын орнатамыз. Сондықтан аллеяны ашу мерзімін көшет отырғызуға ең қолайлы кезең күз маусымына ауыстырдық. Бұл бізге тағы бір бірегей жобаның аясында бас қосып, пікір алмасып, бірігіп игі іс атқаруға жол ашатын тамаша мүмкіндік болары сөзсіз», - дейді министр. 28 маусым - Байланыс және ақпарат қызметкерлерінің күні. 2004 жылдан бері маусым айының соңғы жексенбісі журналистер күні ретінде аталып өткенімен, 2011 жылдың 20 қазанында ел Президенті Жарлық шығарып, маусым айының 28 жұлдызы - «Байланыс және ақпарат қызметкерлерінің күні» болып белгіленді. Abai.kz
